ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 4/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Tänään on vuorossa erityisjakso. Monet teistä varmaan tietävät, -
että tänään on kulunut 42 vuotta abortin laillistamisesta USA:ssa.
Tiedän, että tämä on aihe, joka jakaa mielipiteitä.
Tämä oli kuuma puheenaihe Coloradon senaattorivaaleissa.
Aborttia puolustanut ehdokas nosti esiin naisia, -
jotka sanoivat, että vastaehdokas polki naisten oikeuksia.
Aina kun näin noita mainoksia, mietin, miksei kukaan puolustanut -
niitä naisia, jotka abortoidaan? Tänään meillä onkin -
harvinainen tilaisuus puhua naisen kanssa, joka abortoitiin.
Se ei onnistu usein, mutta nyt kanssamme on Carrie Fischer.
Carrie, tervetuloa ohjelmaan. Kiitos, että tulit mukaan -
kertomaan tarinasi meille. ―Kiitos, että sain tulla.
Kuten sanoin, sinut siis yritettiin abortoida.
Se tapahtui vuonna 1969, eikö niin?
Synnyin vuonna 1969, mutta abortti tehtiin vuonna 1968.
Synnyin kesäkuussa 1969. Abortti tehtiin raskauden alkuvaiheessa.
Niinkö? Sepä yllättävää.
Se tapahtui ennen kuin abortti varsinaisesti laillistettiin.
Et tietenkään muista noita tapahtumia, -
vaan kuulit niistä myöhemmin.
Kerro, mitä sinulle tapahtui ja kuinka sait tietää abortista.
Noin 5―7-vuotiaana aloin nähdä toistuvasti unia -
kohdussa olevasta vauvasta, joka taisteli elämästään.
Tunsin selvästi hänen tuskansa ja kuulin hänen huutonsa.
Se vaivasi minua pikkutyttönä, mutta annoin asian olla.
Vuosia myöhemmin joku kertoi, ettei äitini ollut halunnut minua, -
vaan oli yrittänyt tappaa minut. Annoin senkin asian olla, -
kunnes yhdistin sen uniini. Vihdoin kysyin asiaa äidiltäni.
Istuin alas ja kysyin, mitä tapahtui ja mitä hän oli tehnyt.
Äiti murtui ja tunnusti, että oli yrittänyt abortoida minut.
Hän pyysi anteeksi ja alkoi itkeä. Hänen oli vaikea puhua siitä.
Muistan, että olin häkeltynyt, mutta en ollut oikeastaan vihainen.
Ihmettelin vain, kuinka hän saattoi tehdä niin.
Pian ihmetys vaihtui rakkauteen ja myötätuntoon äitiä kohtaan.
Sanoin, että annoin hänelle anteeksi ja että olin iloinen, että olin elossa.
Sekin on jo melkoinen ihme, että pystyit antamaan hänelle anteeksi.
Olit siis tuolloin noin 7―8-vuotias?
Sen ikäisenä näin noita unia. Kysyin asiaa vasta teini-ikäisenä.
Eli kuulit asiasta vasta teini-iässä, mutta olit nähnyt unia jo nuorena.
Ihmeellistä. En oikein ymmärrä, kuinka pystyit näkemään siitä unia.
Ne olivat varmasti Jumalan keino tuoda tämä asia esiin.
Raamatussa sanotaan, että Jumala puhuu unien ja näkyjen kautta.
Hän kertoi minulle jo nuorena, että jotain oli tapahtunut.
Ja pystyit antamaan sen anteeksi äidillesi lähes välittömästi.
Kiitos Jumalalle, että äitisi piti ja kasvatti sinut.
Oliko hänellä syyllinen olo? ―Hän koki syyllisyyttä ja häpeää -
ja suri erityisesti abortin fyysisiä vaikutuksia minuun.
Se oli hänelle todella vaikeaa. Hän kamppaili sen kanssa aina.
Mitä vaikutuksia sillä oli kehoosi?
Synnytys kesti 36 tuntia.
Synnytyksen aikana kasvoni jäivät puristuksiin hänen lantiotaan vasten -
aborttiin liittyvän ponnistelun takia. Kasvojeni toinen puoli halvaantui.
Toinen korvani on ollut kuuro syntymästä asti.
Olen elänyt koko elämäni sosiaalisesti erilaisena.
Lääkärit sanoivat, ettei minusta koskaan tulisi normaalia, -
vaan saisin mielenterveysongelmia ja vakavan aivovamman.
Voitit nuo ennusteet. Vaikuttiko tilasi koulumenestykseesi?
Ei. Olin hyvä koulussa ja sain aina hyviä arvosanoja.
Minulle sanottiin, etten koskaan pääsisi yliopistoon, -
mutta tein siellä kaksivuotisen markkinointitutkinnon.
En tosin päässyt hyödyntämään sitä, mutta silti. ―Se on hienoa.
Menestyit paremmin kuin minä. En saanut tutkintoani valmiiksi.
Kuinka vammasi vaikuttivat sinuun nuorena? Oliko sinulla vaikeaa?
Yhteiskunta torjui minut, sillä olin erilainen.
Jos ei näytä samalta kuin muut, ei ole oikein olemassa.
Olin kuin hylkiö.
Kukaan ei halunnut olla ystäväni. Olin yksinäinen ja torjuttu.
En ollut koulussa suosittu, eikä minulla ollut poikaystävää.
Ensimmäisestä poikaystävästäni tuli aviomieheni.
Tapasin hänet 42-vuotiaana. ―Ja olet ollut naimisissa 3 vuotta?
Vähän yli kolme vuotta. ―Ja tapasitte internetin kautta?
Niin. ―Jumala on eheyttänyt sinua valtavasti.
Puhuit torjunnasta ja arvostelusta, jota sait osaksesi nuorempana.
Kuinka selvisit siitä? Kuinka pääsit siitä yli?
Se oli todella vaikeaa. Tulin joka päivä itkien koulusta.
Pyysin, ettei äiti laittaisi minua kouluun. En halunnut mennä sinne.
Kun olin lukioiässä, äiti meni töihin, jotta saisi minut yksityiskouluun.
Siellä oli aivan erilaista kuin kunnallisessa koulussa, -
jossa minut lukittiin kaappiin, päälleni syljettiin ja minua hakattiin.
Se oli rankkaa. Se järkytti minua niin kovasti, -
että kolmikymppisenä sanoin Jumalalle, etten enää jaksanut.
Päätin tappaa itseni. Halusin vain nukkua pois.
Otin jotain lääkkeitä. Ne olivat luultavasti masennuslääkkeitä.
Join lisäksi pullon viiniä, menin nukkumaan enkä uskonut herääväni.
Heräsin seuraavana aamuna eikä kukaan tiennyt, mitä olin tehnyt.
Yliannostus masennuslääkkeitä ja pullo viiniä eivät siis riittäneet.
Eivät, vaikka toivoin niin.
Silloin ymmärsin, että Jumalalla oli jokin suunnitelma varalleni.
Osa tuota suunnitelmaa on se, että puhut tässä ohjelmassa.
Aborttikeskustelua hallitsee aina puhe naisten oikeuksista.
Heitä ei saa kuulemma määräillä, mutta sikiökin on ihminen.
Eikö lapsella ole oikeuksia? Toki murha on aina paha asia, -
mutta Raamattu tuomitsee erityisesti viattoman veren vuodattamisen.
Kuka voisi olla viattomampi kuin lapsi äidin kohdussa?
Sen pitäisi olla maailman turvallisin paikka, mutta aina se ei sitä ole.
Ehkä Jumala säästi henkesi osittain siksi, että puhuisit katsojille siitä, -
että sikiö on elävä ja elinkykyinen ihmisolento.
Abortti siis tapahtui raskauden ensimmäisellä kolmanneksella.
Niin tapahtui. ―Se oli todella aikaisin.
Syystä tai toisesta abortti ei onnistunut, pysyit hengissä -
ja synnyit puoli vuotta myöhemmin.
Jonkin aikaa abortin jälkeen äiti huomasi olevansa edelleen raskaana.
Synnyin 10.6.1969.
Abortti tapahtui vuonna 1968, ja synnyit puoli vuotta myöhemmin.
Kun äitisi huomasi olevansa yhä raskaana abortin jälkeen, -
hän ei yrittänyt uutta aborttia? ―Ei.
Uskon, että hän koki valtavaa helpotusta ja kiitollisuutta.
Ja ehkä syyllisyyttä teostaan. ―Niin.
Tiedät tästä enemmän kuin minä, mutta teen yhteistyötä -
erään raskausneuvontakeskuksen kanssa. Naisille väitetään yleensä -
abortin olevan pikkujuttu ja yksinkertainen toimenpide, -
mutta abortin tehneet naiset kärsivät valtavasta syyllisyydestä.
Olen varma, että äitisikin koki niin ja oli helpottunut, kun olit elossa.
Hän voi itse todistaa, että abortti aiheuttaa suurta surua.
Se ei ole mikään pikku juttu, eikä siitä ole helppo päästä yli.
Juuri niin. Millaiset välit teillä on?
Olemme parhaat ystävät, ja rakastan häntä kovasti.
Hän on kannustajani.
Hänkin katsoo ohjelmaa. ―Sepä hienoa, kiitos Herralle!
Hänkö asuu Houstonissa? ―Niin.
Ja sinä hoidat häntä miehesi kanssa?
Kyllä, asumme siellä ja autamme heitä. ―Aikamoinen todistus.
Koska synnyit uudesti?
Synnyin uudesti 12-vuotiaana seurakunnan tyttökerhossa.
Annoin elämäni Herralle leirillä 12-vuotiaana, -
mutta aloin elää uskoani todeksi vasta selvittyäni itsemurhayrityksestä.
Synnyit siis uudesti 12-vuotiaana, mutta yritit itsemurhaa aikuisena.
Kasvoitko uskossa tuona aikana vai olitko kristitty vain nimellisesti?
Nimellisesti. Usko oli pään tietoa, -
se ei ulottunut sydämeeni. Toistin vain tiettyjä rituaaleja.
Ja itsemurhayrityksen jälkeen uskoit, että elämälläsi on tarkoitus.
Kerrotko todistustasi usein?
Olen päässyt pariin tv-ohjelmaan ja yhteen radio-ohjelmaan.
Toivoisin, että voisin todistaa vielä enemmän.
Koen, että yksi syy tehdä tätä on palvella naisia, joilla on vaikeaa -
ja kertoa heille, että Jumala rakastaa heitä ja antaa heille anteeksi.
Millaista palautetta saat? Tämä on varmasti järkytys monille.
Niin on. Ihmiset hämmästyvät kuultuaan, että selvisin abortista.
Ovatko abortin tehneet naiset kirjoittaneet sinulle?
Kyllä, muutama. Eräs nainen kertoi todistukseni pelastaneen -
hänen vauvansa elämän. ―Se tekee työstäsi vaivan arvoista.
Onko sinua arvosteltu? ―On.
Jotkut sanovat, etten voinut selvitä abortista. Sehän on mahdotonta.
Heistä kaipaan vain huomiota.
Tarinasi saa varmasti monet kokemaan huonoa omaatuntoa, -
sillä se tekee sikiöstä elävän ihmisen.
Monet ovat lähteneet luotani, koska heillä on ollut niin paha olo.
Miehesi on varmasti hyvä tyyppi, kun hän meni naimisiin kanssasi.
Hän on huolehtija. ―Vai niin.
Rakastan häntä kovasti. ―Se on siunaus.
Mitä tavoitteita ja suunnitelmia teillä on?
Haluamme jatkaa puhumista. Haluaisimme tehdä sitä -
vielä enemmän, jos vain saisimme tilaisuuksia todistaa.
Elämästäni on kirjoitettu jo muutamassa kirjassa, -
ja uusi kirja on tekeillä.
Yksi osa palvelutyötäni on auttaa naisia, joilla on huono itsetunto.
Se kumpuaa omista kokemuksistani.
Jumala näytti minulle, että olen todella kaunis. ―Aamen.
Haluan auttaa naisia tässä asiassa. Se on osa palvelutyötäni.
Sanoitko, että olet kirjoittanut kirjan? ―En, mutta minun pitäisi.
Se olisi varmasti menestys. Uskon, että se kiinnostaisi monia.
Kiitos, että kerrot tarinasi. Toivon, että ohjelman kautta -
joku nainen ymmärtäisi, ettei hänen päätöksensä koske vain häntä, -
vaan hänen sisällään on toinen elävä ja hengittävä ihminen.
En ole lääkäri, mutta olen lukenut, että sikiöllä on oma veriryhmä ja DNA.
Vaikka sillä on geneettinen yhteys äitiin, se on erillinen yksilö.
Koko väite siitä, että naisen pitää saada määrätä omasta kehostaan, -
on väärä. Kyse ei ole vain äidistä. Vauva on erillinen yksilö, -
eikä meillä ole oikeutta riistää toisen ihmisyksilön henkeä.
Olen todella iloinen, että selvisit ja olet kanssamme tänään.
Olen iloinen siitä, että saan elää ja kertoa todistustani.
Kiitän Jumalaa joka päivä.
Jotkut naiset päätyvät aborttiin saatuaan selville, -
että lapsi on vammainen. He päättävät tappaa lapsen, -
koska eivät halua lapsen elävän vammaisena.
Vammauduit abortin seurauksena. Mitä ajattelet tästä?
Tunnen monia naisia, joita on kehotettu tekemään abortti, -
koska testien mukaan heidän lapsensa ei ollut normaali, -
vaan hänellä piti olla ongelmia.
Moni näistä lapsista syntyi terveenä, mutta vaikka niin ei kävisi, -
elämä on silti arvokasta. Jokainen elämä ansaitsee mahdollisuuden.
Olet elänyt vammaisena, mutta se ei vähennä arvoasi Jumalan silmissä.
Jumala johdatti sinut yhteen miehesi kanssa, ja sinulla on hyvä elämä.
Jumala eheytti suhteesi äitiisi. Kerroit myös, että biologinen isäsi -
ei ollut naimisissa äitisi kanssa eikä asunut kanssanne, -
mutta olet tavannut hänet.
Puhuin hänen kanssaan puhelimessa, kun olin 27-vuotias, -
ja matkustin tapaamaan häntä.
Ehdin tuntea hänet kolme vuotta ennen kuin hän kuoli vuonna 2000.
Ehdit siis tavata hänet. ―Niin ehdin.
Ja Jumala on eheyttänyt sinut.
Vaikka olet vammainen, elämä on silti lahja Jumalalta.
Sitä se on. ―Haluan sanoa tämän naisille, jotka harkitsevat aborttia.
Vaikka lapsi olisi vammainen tai hänessä olisi jotain vikaa, -
Jumala on antanut hänelle elämän, eikä meillä ole oikeutta riistää sitä.
Olet esimerkkinä monille siitä, että tällaisista asioista voi selvitä.
Sinulla on suhde Jumalaan. Hän rakastaa sinua ja on tehnyt ihmeitä.
Uskon, että sinulla olisi vielä paljon kerrottavaa siitä, -
kuinka Jumala eheytti suhteesi äitiisi ja saattoi sinut yhteen miehesi kanssa.
Olet upea ihminen, jota Jumala rakastaa. Elämälläsi on tarkoitus.
Osa siitä on olla täällä kertomassa, että jokainen elämä on arvokas.
Niin on. ―Hienoa, että olit mukana ohjelmassa.
Uskon, että tämä koskettaa ja innoittaa monia ihmisiä.
Toivon, että se, mitä olette tänään kuulleet, on innoittanut teitä.
Emme saa usein tilaisuutta puhua abortoidulle ihmiselle.
Vuoden 1969 jälkeen USA:ssa on abortoitu yli 53 miljoonaa lasta.
Oikeasti luku on vielä suurempi.
New Yorkin ja Kalifornian ei tarvitse raportoida kaikkia abortteja.
Abortoituja lapsia on siis varmasti yli 53 miljoonaa.
Meillä ei ole tilaisuutta puhua heistä jokaisen kanssa -
niin kuin Carrien kanssa, mutta jokainen heistä oli elävä ihminen.
Jonain päivänä saamme tietää kaikki nämä asiat, -
mutta nyt voimme tietää sen Jumalan Sanan perusteella.
Jaamme tänään kirjaani, joka kertoo kristillisestä filosofiasta.
Kirjan nimi on vähän harhaanjohtava. Kirja perustuu jakeeseen Kol. 2:8.
Siinä puhutaan monista nykypäivän yhteiskuntaan liittyvistä asioista, -
joista yksi on abortti. Kirjassa on mukana kuvia, -
jotka osoittavat, että sikiö on elävä ihmisyksilö.
Mukana on myös tilastoja. Kirja kertoo abortin vaaroista -
raamatullisesta ja tilastollisesta näkökulmasta.
Annan tämän teille mielelläni. Ja Carrie, jos saat kirjan valmiiksi, -
haluaisin saada sen. Uskon, että monet haluaisivat lukea sen.
Uskon, että kuulemanne koskettaa teitä ja että Jumala käyttää sitä.
Carrie, haluatko sanoa vielä jotain? Mitä haluaisit sanoa naisille, -
jotka ovat raskaana, vaikkeivät ehkä haluaisi olla.
Ehkä heillä ei ole rahaa tai heillä on muita ongelmia.
Mitä sanoisit heille abortoidun lapsen näkökulmasta?
Haluan puhua anteeksiannosta niille, jotka ovat tehneet abortin.
Jumala on sanonut minulle, että abortista selvinneenä -
voin välittää abortoitujen puolesta anteeksiantoa abortin tehneille.
Lapsesi rakastaa sinua ja antaa sinulle anteeksi.
Saat vielä kerran nähdä hänet.
Jumala rakastaa sinua ja antaa sinulle anteeksi.
Älä koskaan epäile sitä.
Se on väkevää puhetta.
Katsojien joukossa on varmasti naisia, jotka ovat ymmärtäneet -
tappaneensa oman lapsensa.
Nyt kuulitte sanoman naiselta, joka abortoitiin ja selvisi siitä.
Jumala puhuu teille anteeksiannosta.
Ruudulla näkyy numero, johon voitte soittaa.
Tästä kirjasta saatte tietoa aiheesta, jotta voitte auttaa muita naisia.
Älkää toistako maailman valhetta, että kyse on omasta kehostanne.
Tämä totuus voi estää muita naisia tekemästä tätä virhettä.
Kuten Carrie sanoi, jos olet tehnyt abortin ja lapsesi on kuollut, -
lapsesi antaa sinulle anteeksi, Uskon, että se on sanoma Jumalalta -
ja koskettaa monia naisia. Soita ruudulla näkyvään numeroon, -
niin joku rukoilee kanssasi. Uskon, että Jumalan rakkaus -
ja anteeksianto tulevat elämääsi, ja voit päästä vapaaksi tästä.
Pyydän, että soitat tuohon numeroon. Carrie, kiitos vielä kerran, -
että kerroit todistuksesi. Uskon, että se koskettaa miljoonia ihmisiä.
Rukoilen sitä. Vain sillä on minulle merkitystä.
Soita siis tuohon numeroon. Tarjoamme myös kirjaa, -
josta saat tietoa abortista ja monista muista asioista, -
joissa yhteiskuntamme on mielestäni vääristellyt Raamatun näkökulmaa.
Kohta saat lisätietoa tilaamisesta. Soita tai kirjoita meille jo tänään!
Andrew puhui ohjelmassa kirjastaan, joka kertoo kristillisestä filosofiasta.
Saat tänään kirjan ilmaiseksi nettisivujemme kautta.
Lähetämme vain yhden ilmaisen kirjan taloutta kohti.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan ensimmäinen osa kertoo Jumalan luonteesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen sinulle ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
2. Tim. 2:2 "Ja minkä olet kuullut minulta -
ja minkä monet ovat todistaneet, usko se luotettaville miehille, -
jotka sitten ovat soveliaita muitakin opettamaan."
Hänen nimensä on Mark Becking.
Hän oli menestyvä psykologi, joka koulutti johtajia Hollannissa.
Hän uppoutui Andrewin opetuksiin, ja hänen elämänsä muuttui täysin.
Jokin sisälläni vastusti ajatusta palata vanhaan ammattiini.
Se oli ristiinnaulittu.
Identiteettini ei ollut enää siinä, että olin psykologi, vaan Kristuksessa.
Halusin vain kertoa hyvää sanomaa.
Mark halusi syvemmälle armon ja uskon opetukseen -
ja meni Charis-raamattukouluun Englannin Walsalliin.
Kun hän valmistui, koulun johtaja näki, että hänellä oli hyvät johtamistaidot -
ja pyysi häntä perustamaan raamattukoulun Hollantiin.
Markin johtama Charis-raamattukoulu on yksi menestyneimmistä.
Hän johti 20 000 tuntia kestänyttä oppimateriaalien käännösprojektia.
Jumala antoi tarpeeksi kääntäjiä. Ensimmäisen vuoden kirjat -
on nyt käännetty, ja toisen vuoden kirjoja käännetään juuri.
Mark on saanut kouluun 90 koko- ja osa-aikaista opiskelijaa, -
ja ensi vuonna tilat jäävät pieniksi.
Herra on siunannut koulua. "Jos Herra ei huonetta rakenna, -
niin sen rakentajat turhaan vaivaa näkevät." Siksi koulu kukoistaa.
Ruudulla näkyvästä osoitteesta -
saat lisää tietoa Alankomaiden Charis-raamattukoulusta.
MUUTA ELÄMÄSI. MUUTA MAAILMA.
Suomennos: Anni Lähteenmäki